== Opéra comique i vækst ==
''[[Opéra comique]]'' fik en start i begyndelsen af det 18. århundrede, ikke i prestigefyldte operahuse og aristokratiske saloner, men på teatre og markeder i Paris. Skuespil begyndte at indbefatte musikalske numre, ''[[vaudeville]]r'', hvor eksisterende populære melodier fik ny tekst. I 1715 fik de to markedspladsteatre fælles ledelse, en institution kaldet ''Théâtre de l'Opéra-Comique''. På trods af stor modstand fra rivaliserende teatre blomstrede foretagendet, og komponister blev gradvist hentet ind for at skrive original musik til værkerne, der blev den franske pendant til det tyske ''[[Singspiel]]'', fordi de indeholdt en blanding af arier og talt dialog . Den ovenfor nævnte ''Querelle des Bouffons'' (1752-1754) blev et vendepunkt for ''opéra comique''. I 1752 producerede den førende forkæmper for italiensk musik, Jean-Jacques Rousseau, en kort opera, ''[[Le Devin du village]]'', i et forsøg på at etablere sine idealer om musikalsk enkelhed og naturlighed i Frankrig. Selvom Rousseaus værk ikke havde talt dialog, viste det sig at være en ideel model for komponister af ''opéra comique''. Disse omfattede [[Egidio Duni]], hvis ''[[Le Peintre amoureux de son modèle]]'' udkom i 1757, samt for [[François-André Danican Philidor|Philidor]] (''[[Tom Jones (Philidor)|Tom Jones]]'', 1765) og [[Pierre-Alexandre Monsigny|Monsigny]] (''[[Le déserteur]]'', 1769). Alle disse stykker har almindelige [[borgerlig]]e personer i stedet for klassiske helte. Den vigtigste og mest populære komponist af ''opéra comique'' i slutningen af det 18. århundrede var [[André Ernest Modeste Grétry]]. Grétry blandede med held italiensk melodik med en omhyggelig fransk sprogbehandling. Han var en alsidig komponist, som tog en bred vifte af emner op i sine ''opéras comiques'', fra orientalske eventyr (''[[Zémire et Azor]]'' (1772)) over musikalske satirer (''[[Le jugement de Midas]]'' (1778)) til hjemlig farce (''[[L'Amant jaloux]]'' (1778)). Hans mest berømte værk var den historiske "redningsopera", ''[[Richard Coeur-de-lion (opera)|Richard Coeur-de-lion]]'' (1784), der opnåede international popularitet; den blev sat op i [[London]] i 1786 og i [[Boston]] i 1797.<ref>''Oxford Illustrated History of Opera'', pp. 91-94 ,114-118; ''Viking Opera Guide'', artiklen om Grétry.</ref>
Musik